**REPUBLIKA HRVATSKA**

**VUKOVARSKO-SRIJEMSAK ŽUPANIJA**

**OPĆINA VOĐINCI**

**J.J. STROSSMAYERA 198, VOĐINCI**

**OIB: 48324542898**

Vođinci, 10.07.2023.

**BILJEŠKE**

**UZ FINANCIJSKE IZVJEŠTAJE**

**Za razdoblje od 01. siječnja do 30. lipnja 2023. godine**

1. Naziv obveznika: OPĆINA VOĐINCI
2. Sjedište obveznika: 32283 VOĐINCI
3. Adresa sjedišta: J.J. Strossmayera 198
4. Šifra općine: 584
5. Broj RKP-a: 37404
6. Matični broj: 02659883
7. OIB: 48324542898
8. Razina: 22
9. Razdjel: 000
10. Šifra djelatnosti – 8411
11. Razdoblje: **01.01.-30.06.2023.**
12. UVOD

U SKLADU S ODREDBAMA Pravilnika o financijskom izvještavanju u proračunskom računovodstvu (NN 37/22) i Okružnice o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje 01.01.-30.06.2023., Ministarstva financija, KLASA:400-02/23-01/27, URBROJ:513-05-03-23-2 od 04. srpnja 2023., sastavljen je Financijski izvještaj Općine Vođinci za razdoblje siječanj-lipanj 2023. godine koji se sastoji od:

* Izvještaja o prihodima i rashodima, primicima i izdacima (Obrazac PR-RAS)
* Izvještaja o obvezama (Obrazac OBVEZE) i ovih Bilješki.

Bilješka broj 1 – Općina Vođinci primjenjuje proračunsko računovodstvo u skladu sa zakonom o proračunu i Pravilnikom o proračunskom računovodstvu. Prema odredbama navedenih propisa, općina u svojim knjigovodstvenim evidencijama osigurava pojedinačne podatke o vrstama prihoda i primitaka, rashoda i izdataka, stanju imovine, obveza i vlastitih izvora.

Knjigovodstvo se vodi po načelu dvojnog knjigovodstva, prema propisanom računskom planu, vode se poslovne knjige: dnevnik, glavna knjiga i pomoćne knjige. Prihodi i primici te rashodi i izdaci iskazuju se prema modificiranom računovodstvenom načelu nastanka događaja. Prihodi i primici priznaju se u izvještajnom razdoblju u kojem su postali raspoloživi i pod uvjetom da su mjerljivi. Rashodi se priznaju na temelju nastanka događaja (obveza) i u izvještajnom razdoblju na koje se odnose neovisno o plaćanju. Imovina i obveze iskazuju se po računovodstvenom načelu nastanka događaja uz primjenu metode povijesnog troška.

Nastavno se u Bilješkama obrazlažu numerički podaci i veća odstupanja iskazana o obrascima Financijskog izvještaja.

1. IZVJEŠTAJ O PRIHODIMA I RASHODIMA, PRIMICIMA I IZDACIMA (Obrazac PR-RAS)

Ukupni prihodi i primici ( Šifra X678) ostvareni su u izvještajnom razdoblju u iznosu od 1.028.355,15 eur, odnosno za 51 % više u odnosu na ostvarenje u prethodnom izvještajnom razdoblju. Razlog povećanja je u povećanim prihodima od prodaje nefinancijske imovine (zemljište), povećanim prihodima od poreza i prireza na dohodak te pomoći od izvanproračunskih korisnika.

Ukupni rashodi i izdaci (šifra Y345) ostvareni su u iznosu od 692.261,80 eur, odnosno 20,4 % više u odnosu na ostvarenje u prethodnom izvještajnom razdoblju. Rezultat povećanja bilježe povećani rashodi poslovanja za 82 % koje čine bruto plaće, doprinosi na plaće, rashodi za materijal i energiju, povećanim rashodima u prijenosu proračunskim korisnicima iz nadležnog proračuna za financiranje rashoda poslovanja, rashodi nastali ulaganjem u ceste, ulaganjem u uredsku opremu i namještaj te u računalne programe.

Prihodi od poreza (Šifra 61) ostvareni su u iznosu od 172.273,31 eur, što iznosi 33,7 % više u odnosu na ostvarenje prethodne godine. Prihodi od poreza obuhvaćaju porez na dohodak od nesamostalnog rada (porez na plaće zaposlenih osoba sa sjedištem na području Općine Vođinci), porez na dohodak od samostalnih djelatnosti (obrta), porez na dohodak od imovine, udjela u dobiti i sl.

Osim gore navedenih poreza u tu skupinu proračunskih prihoda spadaju i porez na promet nekretninama, odnosno porez na stjecanje vlasništva nad nekretninom sukladno Zakonu o porezu na promet nekretninama, porez na potrošnju alkoholnih i bezalkoholnih pića koji plaćaju vlasnici ugostiteljskih objekata, a sve sukladno Odluci o općinskim porezima.

Prihodi od poreza i prireza na dohodak (Šifra 611) u ukupnom iznosu veći su za 29,7 % u odnosu na isti period prošle godine.

Prihodi poreza i prireza od kapitala (Šifra 6114) bilježi porast od 550 %, dok od poreza i prireza na dohodak od imovine i imovinskih prava bilježi pad od 44,8 % (Šifra 6113) . Porez i prirez od samostalnog rada (Šifra 6112) povećan je za 50,6 % u odnosu na lani. Prihod bez mogućnosti usporedbe sa prethodnim razdobljem za porez i prirez na dohodak utvrđen po postupku nadzora za prethodne godine (šifra 6116)nije evidentiran u ovom razdoblju, dok je povrat poreza i prirez na dohodak po godišnjoj prijavi (Šifra 6117) bilježi porast pad od 21,5 % u odnosu na lani.

Porez na imovinu (Šifra 613) bilježi znatno povećanje radi veće uplate iznosa privremenog poreza na imovinu (Šifra 6134) i to za 142,9 %.

Porez na robu i usluge (Šifra 614) bilježi povećanje od 131,3 % u odnosu na prošlu godinu.

Pomoći iz inozemstva i od subjekata unutar općeg proračuna (Šifra 63) su ostvarene u iznosu od 498.595,14 eur što je u razini lanjskog iznosa.

Tekuće pomoći proračunu iz drugih proračuna i izvanproračunskim korisnicima (Šifra 6331) su za 3,8 % veće nego prošle godine. Navedena pomoć odnosi se na fiskalno izravnanje.

Pomoći od izvanproračunskih korisnika (šifra 634) bilježe znatno povećanje na način da su povećani iznosi kapitalnih pomoći od izvanproračunskih korisnika(Šifra 6342) i to od FZOEU za digitalizaciju poslovanja.

Pomoći temeljem prijenosa EU sredstava (Šifra 638) bilježe smanjenje od 6,5 %, a čine ih kapitalne pomoći (Šifra 6382) dobivene od Agencije za plaćanja u poljoprivredi, ribarstvu i ruralnom razvoju za zgradu DVD-a u iznosu od 227.618,80 eur te od Ministarstva regionalnog razvoja u iznosu od 33.180,70 eur za rekonstrukciju nogostupa u ulici J.J. Strossmayera.

Prihodi od imovine (Šifra 64) ostvareni su u iznosu od 12.611,57 eur, odnosno veći su za 29,6 % u odnosu na period prošle godine. Odstupanje je vidljivo kod prihoda od nefinancijske imovine (Šifra 642) za 26,6 %.

Prihodi od upravnih i administrativnih pristojbi, pristojbi po posebnim propisima i naknade

(Šifra 65) ostvareni su u iznosu od 11.627,41 eur odnosno smanjeni su za 42,8 %. Čine ih prihodi od upravnih i administrativnih pristojbi, prihodi po posebnim propisima i prihodi od komunalnih doprinosa i naknada.

ŠIFRA 3 – RASHODI POSLOVANJA

Rashodi poslovanja (šifra 3) ostvareni su u ukupnom iznosu od 286.893,89 eur, odnosno povećani su za 82,2 % u odnosu na lani. Rashodi za zaposlene bilježe značajne promjene, povećanje od 219,7 % zbog povećanog broja zaposlenika (Projekt „Zaželi“, te Javni radovi).

Materijalni rashodi (Šifra 32) ostvareni su u iznosu od 50.449,66 eur tj. povećani su za 17,1 %. Navedeni rashodi odnose se na rashode za redovno poslovanje i rashode za izvršavanje programskih aktivnosti općinske uprave.

Odstupanja su vidljiva kod naknada troškova zaposlenima (šifra 321) zbog prethodno već spomenutog povećanja broja zaposlenika. Kod rashoda za materijal i energiju (Šifra 322) bilježimo povećanje troškova koje se najvećim dijelom odnosi na uredski materijal (šifra 3221), materijal i dijelovi za tekuće i investicijsko održavanje (šifra 3224), usluge promidžbe i informiranja (šifra 3233).

Ostali nespomenuti rashodi poslovanja (Šifra 329) bilježe smanjenje u odnosu na isti period prošle godine za 40,1 %. Naknade za rad predstavničkih i izvršnih tijela (Šifra 3291) u ovom izvještajnom razdoblju nisu realizirane.

Ostali nespomenuti rashodi poslovanja (Šifra 3299) povećani su za 46,2 % u odnosu na lani.

Financijski rashodi (Šifra 34) ostvareni su u iznosu od 3.299,61 eur, odnosno smanjeni su za 22,6 % u odnosu na prošlu godinu.

Ostvarenje čine povećanje ostalih financijskih rashoda (Šifra 343) i smanjenje kamata za primljene kredite i zajmove (šifra 342).

Pomoći dane u inozemstvo i unutar općeg proračuna (Šifra 36) bilježe porast od 61 %.

Prijenosi proračunskim korisnicima iz nadležnog proračuna za financiranje rashoda poslovanja (Šifra 3672 bilježe povećanje od 53,2%, a odnose se na sufinanciranje poslovanja Dječjeg vrtića „Mladost“ Vođinci.

Naknade građanima i kućanstvima na temelju osiguranja i druge naknade (Šifra 37) ostvarene su u iznosu od 21.069,72 eur i veće su za 63,4 % u odnosu na lani.

Čine ih naknada građanima i kućanstvima u novcu (Šifra 3721) kao jednokratna novčana pomoć, naknada za novorođenčad te povećanje naknade građanima i kućanstvima u naravi (šifra 3722) kao troškovi stanovanja te sufinanciranje prijevoza učenicima srednjih škola.

Ostali rashodi (Šifra 38) ostvareni su u iznosu od 32.632,11 eur i povećani su za 53,3 %.

Tekuće donacije (Šifra 381) također bilježe povećanje u odnosu na prethodnu godinu, a čine ga tekuće donacija u novcu (Šifra 3811) u koje spada sufinanciranje korištenja bazena, donacija KUD Mladost, Taekwon-do klub Sokol, LD Srndać, DVD Vođinci, OŠ Vođinci te tekuće donacije u naravi (Šifra 3812).

ŠIFRA 7 – PRIHODI OD PRODAJE NEFINANCIJSKE IMOVINE

Prihodi od prodaje nefinancijske imovine ostvareni su u iznosu od 333.247,72 eur, odnosno povećani za 2.270,2 % u odnosu na prošlu godinu, a ostvareno je prodajom poljoprivrednog zemljišta (Šifra 7111). Znatno povećanje rezultat je prodaje pašnjaka u vlasništvu Općine, dobre naplate dugova za prodaju i zakup zemlje u vlasništvu RH.

ŠIFRA 4 – RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine izvršeni su u iznosu od 130.734,09 eur te bilježe povećanje od 72,3 % u odnosu na lani. Čine ih rashodi za građevinske objekte (šifra 421), postrojenja i oprema (šifra 422) te nematerijalna proizvedena imovine šifra(426).

Građevinski objekti (Šifra 421) bilježe povećanje:

-ceste, željeznice i ostali prometni objekti (Šifra 4213)- rekonstrukcija Đakovačke ulice u Vođincima, te održavanje nerazvrstanih cesta. Ostali građevinski objekti (šifra 4214)- odnose na proširenje javne rasvjete.

Rashodi za postrojenja i opreme (šifra 422) bilježe značajno povećanje koje se odnosi na Uredsku opremu i namještaj (šifra 4221), nabava računalne opreme(digitalizacija poslovanja), ulaganja u računalne programe (Šifra 4262), program Libusoft Cicom licence za SPI aplikacije i module.

Umjetnička, literarna i znanstvena djela (4263) ostvarena su za projekt Izmjene i dopune prostornog plana uređenje općine Vođinci.

ŠIFRA 8 – PRIMICI OD FINANCIJSKE IMOVINE I ZADUŽIVANJA

Primici od financijske imovine i zaduživanja (šifra 8) nisu ostvareni u navedenom periodu.

ŠIFRA 5 – IZDACI ZA FINANCIJSKU IMOVINU I OTPLATE ZAJMOVA

Izdaci za financijsku imovinu i otplate zajmova ostvareni su u iznosu od 274.633,72 eur odnosno smanjeni su za 19,6 % u odnosu na lani.

Otplata glavnice primljenih kredita od tuzemnih kreditnih institucija izvan javnog sektora (Šifra 5443) realizirana je u iznosu od 263.820,82 eur i odnosi se na otplatu ugovorenog kredita kod Hrvatske poštanske banke.

Otplata glavnice primljenih zajmova od državnog proračuna (šifra 5471) odnosi se na povrat namirenja iz 2022. godine te je realizirana u ukupnom iznosu od 10.813,00 eur.

REZULTAT POSLOVANJA

U izvještajnom razdoblju ostvaren je višak prihoda i primitaka u iznosu od 336.093,35 eur koji pribrojen sa manjkom prihoda i primitaka iz prijašnjeg razdoblja u iznosu od 25.680,94 eur čini ukupni višak prihoda i primitaka raspoloživ za pokriće u sljedećem razdoblju u iznosu od 310.412,41 eur.

ŠIFRA 11K – STANJE NOVČANIH SREDSTAVA NA KRAJU RAZDOBLJA

Ukupno stanje novčanih sredstava na kraju izvještajnog razdoblja iznosi 210.368,35 eur.

1. Izvještaj o obvezama (Obrazac: OBVEZE)

U Izvještaju o obvezama iskazuju se ukupne obveze Općine Vođinci u razdoblju od 01.01. do 30.06.2023. Stanje obveza na kraju izvještajnog razdoblja (Šifra V006)) iznosi 35.131,27 eur, a čine ih nedospjele obveze (šifra V009) u istom iznosu.

Stanje nedospjelih obveza na kraju izvještajnog razdoblja (Šifra V009) odnosi se na obveze za zaposlene za mjesec lipanj, obveze za materijalne rashode (članarina LAG-Bosutski niz), ostale tekuće obveze (obveze za predujmove i jamčevine).